CELEX: 31990R1881
Language: el
Date: 1990-07-03 00:00:00
Title: Κανονισμός (ΕΟΚ) αριθ. 1881/90 της Επιτροπής της 3ης Ιουλίου 1990 για τροποποίηση του κανονισμού (ΕΟΚ) αριθ. 1596/79 σχετικά με τις προληπτικές αποσύρσεις μήλων και αχλαδιών

Avis juridique important

|

31990R1881

Κανονισμός (ΕΟΚ) αριθ. 1881/90 της Επιτροπής της 3ης Ιουλίου 1990 για τροποποίηση του κανονισμού (ΕΟΚ) αριθ. 1596/79 σχετικά με τις προληπτικές αποσύρσεις μήλων και αχλαδιών  

Επίσημη Εφημερίδα αριθ. L 171 της 04/07/1990 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 1881/90 ΤΗΣ ΕΠΙΤΡΟΠΗΣ  της 3ης Ιουλίου 1990  για τροποποίηση του κανονισμού (ΕΟΚ) αριθ. 1596/79 σχετικά με τις προληπτικές αποσύρσεις μήλων και αχλαδιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1035/72 της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (2) και ιδίως το άρθρο 15α παράγραφος 2,  Εκτιμώντας:  ότι η βασική παραγωγή που αναφέρεται στον κανονισμό (ΕΟΚ) αριθ. 1596/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2935/88 (4), αναφέρεται στον όγκο της παραγωγής της Κοινότητας με τη σύνθεσή της στις 31 Δεκεμβρίου 1985·  ότι προκειμένου να ληφθεί υπόψη ο όγκος της παραγωγής στην Ισπανία, πρέπει να τροποποιηθεί η βασική παραγωγή που καθορίστηκε για τα μήλα και τα αχλάδια·  ότι σύμφωνα με το άρθρο 261 παράγραφος 2 της πράξης προσχώρησης, οι προβλεπόμενες διατάξεις δεν εφαρμόζονται στην Πορτογαλία κατά τη διάρκεια του πρώτου σταδίου της προσχώρησης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1596/79 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Οι προληπτικές αποσύρσεις μπορούν να επιτραπούν όταν η προβλεπόμενη παραγωγή είναι μεγαλύτερη κατά 5 % τουλάχιστον από βασική παραγωγή:  - 7 500 000 τόνων για τα μήλα,  - 2 350 000 τόνων για τα αχλάδια».  2. Στο άρθρο 3 η παράγραφος 1 αντικαθίσταται από το ακόλουθο κείμενο:  «1. Οι προληπτικές αποσύρσεις μήλων μπορούν να αφορούν, κατ' ανώτατο όριο, μόνον το 30 % των προβλεπομένων πλεονασμάτων εάν αυτά υπερβαίνουν τους 750 000 τόνους, το 40 % των προβλεπομένων πλεονασμάτων εάν αυτά περιλαμβάνονται μεταξύ 750 000 και 1 200 000 τόνων και το 50 % εάν υπερβαίνουν τους 1 200 000 τόνους, δεδομένου ότι ως προβλεπόμενο πλεόνασμα θεωρείται η διαφορά μεταξύ της προβλεπομένης παραγωγής και της βασικής παραγωγής 7 500 000 τόνων.  Οι προβλεπόμενες αποσύρσεις αχλαδιών μπορούν να αφορούν, κατ' ανώτατο όριο, το 30 % των προβλεπομένων πλεονασμάτων εάν αυτά δεν υπερβαίνουν τους 235 000 τόνους, το 40 % των προβλεπομένων πλεονασμάτων εάν αυτά περιλαμβάνονται μεταξύ 235 000 και 420 000 τόνων και το 50 % εάν υπερβαίνουν τους 420 000 τόνους, δεδομένου ότι ως πλεόνασμα θεωρείται η διαφορά μεταξύ της προβλεπομένης παραγωγής και της βασικής παραγωγής 2 350 000 τόνων.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 119 της 11. 5. 1990, σ. 43.  (3) ΕΕ αριθ. L 189 της 27. 7. 1979, σ. 47.  (4) ΕΕ αριθ. L 264 της 24. 9. 1988, σ. 41.